ดันลงทุนพีพีพี2แสนล้านปีนี้
‘สมคิด’ ดันเข้า ครม. ปีนี้ เร่งลงทุนคุมสัดส่วนหนี้ไม่เกิน 50% ของจีดีพี
24 ก.ย. 2558

‘สมคิด’ ดันเข้า ครม. ปีนี้ เร่งลงทุนคุมสัดส่วนหนี้ไม่เกิน 50% ของจีดีพี
นายสมคิด จาตุศรีพิทักษ์ รองนายกรัฐมนตรี เปิดเผยภายหลังเป็นประธานการประชุมคณะกรรมการนโยบายการให้เอกชนร่วมลงทุนในกิจการของรัฐ หรือ พีพีพี ว่า ที่ประชุมเห็นชอบโครงการลงทุนพีพีพีภายในปีนี้ 5 โครงการ มูลค่า 2 แสนล้านบาท รวม 5 โครงการ ซึ่งจะทยอยเสนอให้คณะรัฐมนตรี (ครม.) เห็นชอบภายในปีนี้ทั้งหมด
ทั้งนี้ โครงการลงทุนพีพีพี  5 โครงการประกอบด้วย 1.โครงการรถไฟฟ้าสายสีชมพู (แคราย-มีนบุรี) วงเงินลงทุน 5.67 หมื่นล้านบาท 2.โครงการรถไฟฟ้าสายสีเหลือง (ลาดพร้าว-สำโรง) วงเงิน 5.47 หมื่นล้านบาท 3.การเปิดประมูลว่าจ้างเอกชนเดินรถไฟฟ้าสายสีน้ำเงินส่วนต่อขยาย (บางซื่อ-กาญจนาภิเษก) 8.24 หมื่นล้านบาท  4.โครงการโรงไฟฟ้าขยะ อบจ.นนทบุรี 4.14 พันล้านบาท และ 5.โครงการโรงไฟฟ้าขยะ เทศบาลนครราชสีมา 2.25 พันล้านบาท